สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 8 ก.ย.59
9 ก.ย. 2559

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (8 ก.ย.) เนื่องจากนักลงทุนผิดหวังที่ธนาคารกลางยุโรป (ECB) ไม่ได้ประกาศขยายช่วงเวลาในการซื้อพันธบัตรตามมาตรการผ่อนคลายเชิงปริมาณ (QE) ในการประชุมเมื่อวานนี้ นอกจากนี้ ตลาดยังได้รับแรงกดดันจากการร่วงลงอย่างหนักของหุ้นแอปเปิล หลังจากกระแสตอบรับการเปิดตัว “ไอโฟน 7” เริ่มแผ่วลง
ดัชนีเฉลี่ยอุตสาหกรรมดาวโจนส์ปิดที่ 18,479.91 จุด ลดลง 46.23 จุด หรือ -0.25% ดัชนี NASDAQ ปิดที่ 5,259.48 จุด ลดลง 24.45 จุด หรือ -0.46% ดัชนี S&amp;P500 ปิดที่ 2,181.30 จุด ลดลง 4.86 จุด หรือ -0.22%
 
ตลาดหุ้นยุโรปปิดลบ เมื่อคืนนี้ (8 ก.ย.) เนื่องจากนักลงทุนผิดหวังที่ธนาคารกลางยุโรป (ECB) ไม่ได้ประกาศขยายช่วงเวลาในการซื้อพันธบัตรตามมาตรการผ่อนคลายเชิงปริมาณ (QE) ในการประชุมเมื่อวานนี้
ดัชนี Stoxx Europe 600 ปรับตัวลง 0.3% ปิดที่ 349.32 จุด ซึ่งเป็นระดับต่ำสุดในรอบ 1 สัปดาห์
ดัชนี CAC-40 ตลาดหุ้นฝรั่งเศสปิดที่ 4,542.20 จุด ลดลง 15.46 จุด หรือ -0.34% ดัชนี DAX ตลาดหุ้นเยอรมันปิดที่ 10,675.29 จุด ลดลง 77.69 จุด หรือ -0.72% ดัชนี FTSE 100 ตลาดหุ้นลอนดอนปิดที่ 6,858.70 จุด เพิ่มขึ้น 12.12 จุด หรือ +0.18%
 
ตลาดหุ้นลอนดอนปิดบวก เมื่อคืนนี้ (8 ก.ย.) โดยได้แรงหนุนจากข่าวการควบรวมกิจการของบริษัทเอกชน
ดัชนี FTSE 100 ปิดปรับตัวขึ้น 12.12 จุด หรือ 0.18% แตะที่ 6,858.70 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น เมื่อคืนนี้ (8 ก.ย.) หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบร่วงลงอย่างหนักในสัปดาห์ที่ผ่านมา ซึ่งข้อมูลดังกล่าวช่วยให้ตลาดคลายความวิตกกังวลเกี่ยวกับภาวะน้ำมันล้นตลาด ขณะเดียวกันนักลงทุนยังคงจับตาการประชุมอย่างไม่เป็นทางการของกลุ่มประเทศผู้ส่งออกน้ำมัน (โอเปก) ในเดือนนี้
สัญญาน้ำมันดิบ WTI ส่งมอบเดือนต.ค.พุ่งขึ้น 2.12 ดอลลาร์ หรือ 4.7% ปิดที่ 47.62 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย.เพิ่มขึ้น 2.01 ดอลลาร์ หรือ 4.2% ปิดที่ 49.99 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง เมื่อคืนนี้ (8 ก.ย.) หลังจากธนาคารกลางยุโรป (ECB) ไม่ได้ปรับลดอัตราดอกเบี้ยนโยบาย และไม่มีการขยายช่วงเวลาในการซื้อพันธบัตรตามมาตรการผ่อนคลายเชิงปริมาณ (QE) ในการประชุมเมื่อวานนี้
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 7.6 ดอลลาร์ หรือ 0.56% ปิดที่  1,341.6 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 17 เซนต์ หรือ 0.86% ปิดที่ 19.678 ดอลลาร์/ออนซ์
สัญญาพลาตินัมส่งมอบเดือนต.ค.ร่วงลง 8.1 ดอลลาร์ หรือ 0.74% ปิดที่ 1,084.7 ดอลลาร์/ออนซ์
สัญญาพัลลาเดียมส่งมอบเดือนธ.ค.ลดลง 50 เซนต์ หรือ 0.1% ปิดที่ 687.85 ดอลลาร์/ออนซ์
 
สกุลเงินยูโรแข็งค่าขึ้น เมื่อเทียบกับดอลลาร์สหรัฐ ในการซื้อขายที่ตลาดนิวยอร์กเมื่อคืนนี้ (8 ก.ย.) หลังจากธนาคารกลางยุโรป (ECB) ไม่ได้ปรับลดอัตราดอกเบี้ยนโยบาย และไม่มีการขยายช่วงเวลาในการซื้อพันธบัตรตามมาตรการผ่อนคลายเชิงปริมาณ (QE) ในการประชุมเมื่อวานนี้
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.1257 ดอลลาร์สหรัฐ จากระดับ 1.1239 ดอลลาร์สหรัฐ ในขณะที่เงินปอนด์ลดลงแตะระดับ 1.3299 ดอลลาร์สหรัฐ จากระดับ 1.3335 ดอลลาร์สหรัฐ ส่วนเงินดอลลาร์ออสเตรเลียลดลงแตะระดับ 0.7643 ดอลลาร์สหรัฐ จากระดับ 0.7671 ดอลลาร์สหรัฐ
ดอลลาร์สหรัฐแข็งค่าขึ้นเมื่อเทียบกับเยนที่ระดับ 102.50 เยน จากระดับ 101.77 เยน และเพิ่มขึ้นเมื่อเทียบฟรังก์สวิส ที่ระดับ 0.9728 ฟรังก์ จากระดับ 0.9697 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.2919 ดอลลาร์แคนาดา จากระดับ 1.2899 ดอลลาร์แคนาดา